|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Atklāta konkursa  **“Datorzinātnes un informācijas tehnoloģijas fakultātes mācību korpusa Zunda krastmalā 10 un publiskās auditorijas Zunda krastmalā 8, Rīgā, jaunbūvju būvprojektu izstrāde, autoruzraudzība un būvdarbi RTU Inženierzinātņu un viedo tehnoloģiju centra izveides ietvaros”**  (identifikācijas Nr. RTU – 2018/46)  Protokols Nr.7  Rīgā, Kaļķu ielā 1 – 322. telpā, plkst. 10:30 23.05.2018.   |  |  | | --- | --- | | **Komisijas priekšsēdētājs:** |  | | Jevgēnijs Gramsts | Juridiskā departamenta Iepirkumu nodaļas vecākais iepirkumu speciālists | | **Komisijas locekļi:** |  | | Pēteris Orlovskis | Saimniecības departamenta direktora vietnieks | | Iveta Putniņa | Infrastruktūras attīstības departamenta projektu vadītāja | | Rigonda Germova | Infrastruktūras attīstības departamenta projektu vadītāja | | Jānis Ieviņš | Infrastruktūras attīstības departamenta projektu vadītājs |   Komisija izveidota ar RTU rektora 2018. gada 17. aprīļa rīkojumu Nr. 03000-1.2/45.  Sēdi vada un protokolē J. Gramsts.  **Dienas kārtība:**   1. J. Gramsta informācija    1. Komisijas priekšsēdētājs J. Gramsts informē, ka 16.05.2018., 17.05.2018. ir saņemti jautājumi no potenciālajiem piegādātājiem par konkursa nolikumu.    2. Iepirkuma komisijas locekļi iepazīstas ar saņemtajiem jautājumiem, apspriež atbilžu projektu un nolemj sniegt šādas atbildes **Nr.4**:   **Jautājums Nr.1**  1. Lūdzam sniegt skaidrojumu par ārējo elektrības tīklu pozīcijām - apgaismojums un maģistrālās elektrolīnijas.  5.2 Ārējie elektrotīkli, apgaismojums. Maģistrālās elektrolīnijas  Ārējam apgaismojumam nav norādes par:  \* teritoriju, kuru nepieciešams izgaismot;  \* kāda tipa (standarta ielu apgaismojuma vai individuāli izgatavojamus pēc arhitekta norādēm) balstus paredzēt;  \* kāda tipa gaismekļus izvēlēties;  \* jaunās apgaismojuma līnijas pieslēguma vieta elektrotīkliem (esošajos elektrotīklos vai jauns elektrības pieslēgums);  \* kādu ārējā apgaismojuma līnijas vadību paredzēt (krēslas sensors, laika relejs, DALI)  Kā arī nav norādīta informācija par paredzamajiem apjomiem maģistrālajās elektrolīnijās.  **Atbilde Nr.1**   1. Teritoriju, kuru nepieciešams izgaismot:   Atbilstoši meta projekta grafiskajai daļai – lapai “01-GP Ģenerālplāns”;   1. Kāda tipa (standarta ielu apgaismojuma vai individuāli izgatavojamus pēc arhitekta norādēm) balstus paredzēt:   Izvēlēties izstrādājums analoģiskus esošajiem balstiem teritorijā ap EEF fakultāti;   1. Kāda tipa gaismekļus izvēlēties:   Izvēlēties izstrādājums vizuāli analoģiskus esošajiem gaismekļiem teritorijā ap EEF fakultāti.   1. Jaunās apgaismojuma līnijas pieslēguma vieta elektrotīkliem (esošajos elektrotīklos vai jauns elektrības pieslēgums):   Apgaismes līnijai jāveido jauns pieslēgums no DITF ēkas;   1. Kādu ārējā apgaismojuma līnijas vadību paredzēt (krēslas sensors, laika relejs, DALI)   Vadību jāparedz ar Dali balastiem no ēkas VAS sistēmas:   1. Kā arī nav norādīta informācija par paredzamajiem apjomiem maģistrālajās elektrolīnijās:   Apjomi būs jānosaka Pretendentam projektēšanas laikā atbilstoši Sadales tīkls izdotajiem tehniskajiem noteikumiem.  **Jautājums Nr.2**  Saskaņā ar Līguma projekta 13.10.punktu Izpildītāja pienākums pirms Objekta nodošanas Būvniecības valsts kontroles birojam (BVKB) iesniegt Pasūtītājam Objekta kadastrālās uzmērīšanas lietu.  Lūdzam precizēt, vai tiešām iepriekš minētais pienākums ir attiecināms uz Izpildītāju, un vai šādas izmaksas attiecīgi jāiekļauj piedāvājuma cenā.  **Atbilde Nr.2**  Tā kā Objekta kadastrālās uzmērīšanas lieta (uzmērīšana, izstrādāšana, izsniegšana) ir tieši saistīta ar savlaicīgi veiktajiem darbiem objektā, tad šo pienākumu Pasūtītājs deleģē Izpildītājam, šīs izmaksas attiecīgi ir jāiekļauj piedāvājuma cenā.  **Jautājums Nr.3**  Saskaņā ar Līguma projekta 14.1.1.punktu Pasūtītājam profesionālās atbildības apdrošināšana jāveic ar atlīdzības limitu Līguma summas apmērā, t.i. 100% no Līguma vērtības.  Lūdzam skaidrot minētās prasības samērīgumu, ņemot vērā, ka normatīvajos aktos noteiktās prasības par būvspeciālistu un būvdarbu veicēju civiltiesiskās atbildības obligāto apdrošināšanu tiek ievērotas arī, nosakot minimālo atbildības limitu 10 % no līgumā noteiktās summas.  **Atbilde Nr.3**  Ievērojot faktu, ka saskaņā ar Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” 27.punktu ir noteikts būvspeciālistu minimālais atbildības limits - 10 % no līgumā noteiktās summas, Pasūtītājs ir noteicis augstākas prasības par attiecīgo speciālistu civiltiesiskās atbildības obligāto apdrošināšanu. Minētais ir saistīts ar to, ka Izpildītājam iepirkuma līguma ietvaros tiks uzticēti gan objektu projektēšana, gan arī objektu būvniecība. Papildus norādām, ka Pasūtītājs ar noteiktajām prasībām mazina iespējamos riskus iepirkuma līguma izpildes gaitā un garantijas periodā.    **Jautājums Nr.4**  Saskaņā ar Līguma projekta 14.5.1.punktu Izpildītājs 15 (piecpadsmit) darba dienu laikā no Līguma 1.6.3.punktā minēto Darbu uzsākšanas termiņa iesniedz Pasūtītājam pirmā pieprasījuma Avansa atmaksas garantiju 100% (simts procenti) apmērā no pieprasītā avansa summas, kas atbilst Iepirkuma nolikuma prasībām.  Ņemot vērā iepriekš minēto, kā arī iepirkuma nolikumā paredzēto darbu izpildes termiņu, kurā jāuztur spēkā arī garantija, lūdzam izvērtēt iespēju precizēt līguma projektu, nosakot, ka proporcionāli garantijas laika saīsinājumam var tikt samazinātas arī garantijas saistības.  **Atbilde Nr.4**  Avansa atmaksas garantijas termiņš nav attiecināms uz darbu garantijas periodu.  **Jautājums Nr.5**  Saskaņā ar Līguma projekta 16.2.punktu veikto Līguma 1.6.3.punktā minēto Darbu garantijas laiks ir 5 (gadi) gadi no Gala akta parakstīšanas dienas. Garantijas laiks pielietotajiem būvniecības izstrādājumiem un iekārtām ir attiecīgo materiālu, iekārtu, ierīču un/vai komunikāciju ražotāju noteiktais, kas tomēr nav mazāks kā šajā punktā noteiktais Darbu garantijas laiks. Izpildītajam ir pienākums nodrošināt savu garantijas laika saistību izpildi visā garantijas laikā, iesniedzot Pasūtītājam Darbu Garantijas laika saistību izpildes garantiju atbilstoši Līguma 14.4.punktā noteiktajam.  Lūdzam ņemt vērā un attiecīgi precizēt Līguma projektu, ka saskaņā ar Ministru kabineta 2014.gada 2.septembra noteikumu Nr.529 “Ēku būvnoteikumi” 176.punktu minimālais būvdarbu garantijas termiņš pēc akta parakstīšanas ir trīs gadi otrās grupas ēkām un pieci gadi trešās grupas ēkām. Savukārt minēto noteikumu 176.2 punktā noteikts, ka šo noteikumu 176. punktā minētais būvdarbu garantijas termiņš nav piemērojams iekārtām, kas tiek uzstādītas būvdarbu laikā. Iekārtu garantijas termiņu nosaka attiecīgās iekārtas ražotājs iekārtas tehniskajā dokumentācijā.  **Atbilde Nr.5**  Konkursa nolikuma Pielikuma Nr.8 16.2.punkts netiks precizēts. Pretendentam ir tiesības Finanšu piedāvājumā paredzēt attiecīgo materiālu vai izstrādājumu ražotāju servisa/apkalpošanas līgumu izmaksas.  **Jautājums Nr.6**  Saskaņā ar Līguma projekta 17.1.1.punktu Izpildītājs nav uzsācis Darbus 7 (septiņu) dienu laikā pēc Līgumā paredzētā Darbu uzsākšanas termiņa un nenovērš šādu pārkāpumu arī 5 (piecu) darba dienu laikā, skaitot no Pasūtītāja pretenzijas saņemšanas dienas, vai netiek pildīti Darbi Grafikā noteiktajos termiņos (tajā skaitā netiek ievērots jebkurš atsevišķa Darbu posma starptermiņš saskaņā ar Grafiku) un Izpildītājs nenovērš šādu pārkāpumu un/vai tā sekas arī 5 (piecu) darba dienu laikā, skaitot no Pasūtītāja pretenzijas saņemšanas dienas.  Lūdzam norādīt maksimālo kavējuma termiņu darbu grafikā noteikto termiņu kavējumam, ņemot vērā, ka teorētiski pēc punkta esošās redakcijas Līguma 17.1.punktā noteikto sankciju var piemērot arī par 1 dienas termiņa kavējumu, kas būtu netaisnīgi un nesamērīgi. Lūdzam precizēt, ka atkāpšanās no līguma ir iespējama tikai nepamatota termiņa kavējuma gadījumā, kā arī izvērtēt termiņa kavējuma apjoma samērību.  **Atbilde Nr.6**  Konkursa nolikuma Pielikuma Nr.8 17.nodaļa netiks precizēta. Līguma 17.1.1. punkts ir nepieciešams, jo tajā ir nostiprināts Izpildītāja pienākums noteiktajā kārtībā reaģēt uz Pasūtītāja izteiktajām pretenzijām.   * 1. Iepirkuma komisija uzdot J. Gramstam nodrošināt atbilstošas publikācijas par iepirkuma komisijas sniegtajām atbildēm.   Sēdi slēdz J. Gramsts plkst. 11:00.  Pielikumā:   1. ieinteresētā piegādātāja 2018.gada 16.maija vēstules Nr. ARC-48/18 kopija; 2. ieinteresētā piegādātāja 2018.gada 16.maija vēstules Nr. ARC-46/18 kopija.  |  |  |  |  | | --- | --- | --- | --- | | \_\_\_\_\_\_\_\_\_\_\_\_\_\_\_\_\_J. Gramsts  \_\_\_\_\_\_\_\_\_\_\_\_\_\_\_\_\_R. Germova | \_\_\_\_\_\_\_\_\_\_\_\_\_\_\_\_\_I. Putniņa \_\_\_\_\_\_\_\_\_\_\_\_\_\_\_J. Ieviņš  \_\_\_\_\_\_\_\_\_\_\_\_\_\_\_\_\_P. Orlovskis | | | |  | |  | |  | |  |